turjo4nis/wikipedia-bn-dump-20250701 huggingface dataset:
লরেন্স আলেকজান্ডার সিডনি জনসন

লরেন্স আলেকজান্ডার সিডনি জনসন এফএএ (২৬ জুন ১৯২৫ – ১ আগস্ট ১৯৯৭) (লরি জনসন নামে সমধিক পরিচিত, উদ্ভিদের নামের পর L.A.S.Johnson হিসেবে ব্যবহৃত হয়) একজন অস্ট্রেলীয় শ্রেণীবিন্যাসগত উদ্ভিদবিজ্ঞানী। তার কর্মজীবনের পুরোটা সময় সিডনির রয়েল বোটানিক গার্ডেন্সে বিভিন্ন পদে, যেমন উদ্ভিদবিজ্ঞানী (১৯৪৮–১৯৭২), পরিচালক (১৯৭২–১৯৮৫) এবং সম্মানিক গবেষণা সাহায্যকারী (১৯৮৬–১৯৯৭), কাজ করেন।

উদ্ভিদবিদ্যায় অবদান 
লরি জনসন অন্য জীববিজ্ঞানীদের সাথে সম্মিলিতভাবে বা সম্পূর্ণ স্ব-উদ্যোগে সংবাহী উদ্ভিদের চারটি নতুন গোত্র, ৩৩টি নতুন গণ ও ২৮৬টি নতুন প্রজাতি (মৃত্যুর পর প্রকাশিত বর্ণনাসহ) শনাক্ত ও বর্ণনা করেন। এছাড়া তিনি ৩৯৫টি প্রজাতি নতুন করে বর্ণনা বা শ্রেণীবিন্যস্ত করেন।

লরি জনসন বর্ণিত গোত্রগুলোর মধ্যে রিঙ্কোক্যালিকাসিয়া (১৯৮৫ সালে বারবারা জি ব্রিগসের সাথে) অ্যাঞ্জিওস্পার্ম ফাইলোজেনি গ্রুপ (এপিজি) কর্তৃক গৃহীত হয়। যদিও ২০০০ সালে বারবারা জি ব্রিগস ও তার প্রস্তাবিত গোত্র ‘হপকিন্সিয়াসিয়া’ ও ‘লাইগিনিয়াসিয়া’ গোত্র (অ্যানার্থ্রিয়াসিয়া গোত্র থেকে পৃথক করে) এপিজি কর্তৃক মনোনীত হয় নি।

মৃত্যু 
লরি জনসন ১৯৯৭ সালে ক্যানসারে আক্রান্ত হয়ে মৃত্যুবরণ করেন।

পুরস্কার ও সম্মাননা 
লরি জনসনের অর্জিত পুরস্কার ও সম্মাননার মধ্যে উল্লখযোগ্য হলো:
 ক্লার্ক পদক, রয়েল সোসাইটি অব নিউ সাউথ ওয়েলস, ১৯৭৯
 মুলার পদক, অস্ট্রেলিয়ান অ্যান্ড নিউজিল্যান্ড অ্যাসোসিয়েশন অব দ্য  অ্যাডভান্সমেন্ট অব সায়েন্স, ১৯৮৪
 অস্ট্রেলীয় বিজ্ঞান একাডেমি ফেলো, ১৯৮৬
 "সিডনির রয়েল বোটানিক গার্ডেন্সের পরিচালক হিসেবে উদ্ভিদবিজ্ঞানে অবদানের জন্য" অর্ডার অব অস্ট্রেলিয়ার সদস্য (এএম), ১৯৮৭

তথ্যসূত্র

বহিঃসংযোগ 
 লরেন্স সিডনি গ্রেনারের কিছু ছবি

১৯২৫-এ জন্ম 
১৯৯৭-এ মৃত্যু 
উদ্ভিদবিজ্ঞানী
হিমালয়ী বুলবুল

হিমালয়ী বুলবুল (Pycnonotus leucogenys) বুলবুল পরিবারের গায়ক পক্ষী প্রজাতির পাখি। এটি মধ্য ও দক্ষিণ এশিয়ায় পাওয়া যায়।

শ্রেণীবদ্ধ এবং পদ্ধতি 
হিমালয়ী বুলবুলকে সাদা কানের বুলবুল, সাদা দর্শনীয় বুলবুল, আফ্রিকান লাল চোখের বুলবুল, কেপ বুলবুল এবং সাধারণ বুলবুলের একটি সুপারস্পেসির অন্তর্গত বলে মনে করা হয়।  বিকল্প নাম, সাদা-গাল বুলবুল, সাদা কানের বুলবুলও ব্যবহার করে।

বিবরণ 
হিমালয় বুলবুল প্রায় ১৮ সেমি দৈর্ঘ্যে, ডানাযুক্ত অবস্থায় ২৫.৫-২৮ সেমি এবং গড় ওজন ৩০ গ্রাম। এর মাথা, গলা এবং ঝুঁটি কালো এবং সাদা। পিছনে, পার্শ্ব এবং লম্বা লেজটি বাদামী, নীচের অংশটি ফ্যাকাশে হলুদ। লিঙ্গগুলির একই ধরনের পক্ষসমষ্টি রয়েছে।

বিচরণ এবং আবাসস্থল 
প্রজাতিগুলি ভারতীয় উপমহাদেশের উত্তরাঞ্চল এবং কিছু সংলগ্ন অঞ্চলে দেখা যায়। এটি হিমালয়ের ভেতরে এবং এর নিকটে পাওয়া যায়। 

হিমালয়ী বুলবুল বন এবং ঝোপঝাড়ে ঘুরাঘুরি করে এবং উদ্যান ও পার্কেও আসে।

আচরণ এবং বাস্তুশাস্ত্র 
হিমালয়ী বুলবুল পোকামাকড় এবং অন্যান্য ছোট অমেরুদণ্ডীর পাশাপাশি বেরি, ফলমূল, বীজ, কুঁড়ি এবং মধু খেয়ে থাকে।

এর বাসাগুলি সাধারণত ঝোপঝাড় বা নিম্ন শাখায় নির্মিত হয়, কাপ-আকৃতির হয় এবং ডান্ডা, শিকড় এবং ডাল দিয়ে তৈরি। মহিলা পাখি সাধারণত তিনটি ডিম দেয় যা ১২ দিন ধরে তা দেয়া হয়। ছানাগুলি ৯-১০ দিনের বয়সে বাসা ছেড়ে যায়। প্রতি বছর তিনটি পর্যন্ত ছানা জন্ম দিতে হতে পারে। প্রজননের সময়, প্রাপ্তবয়স্করা খুব আঞ্চলিক হয়ে যায়।

চিত্রশালা

তথ্যসূত্র 

আইইউসিএন লাল তালিকার ন্যূনতম উদ্বেগজনক প্রজাতি
হিমালয়ের পাখি
উত্তর ভারতের পাখি
জন অ্যাডওয়ার্ড গ্রে কর্তৃক নামকরণকৃত ট্যাক্সা
হাঁচি

হাঁচি, ফুসফুস থেকে নাক ও মুখের মধ্যদিয়ে বাতাস বের করে দেয়ার একটি আধা-নিয়ন্ত্রিত,খিঁচুনি উদ্রেককারী প্রক্রিয়া যা সাধারণত নাসিকাগহ্বরে বাহ্যিক কোন যন্ত্রণাদায়ক পদার্থ প্রবেশের কারণে হয়ে থাকে।

হাঁচি দেওয়ার সময় ঘণ্টায় প্রায় ১৬০ কিলোমিটার বেগে ফুসফুস থেকে বাতাস বের হয়ে আসে। সেই সঙ্গে শ্বাসনালি ও নাকে জমে থাকা শ্লেষ্মা ক্ষুদ্রাতিক্ষুদ্র কণার আকারে বা স্প্রের মতো বের হয়। হাঁচি দিলে গতির কারণেই এসব কণা সামনের প্রায় ২ মিটার পর্যন্ত ছড়িয়ে যেতে পারে। হাঁচি দেওয়া ব্যক্তির যদি কোনো রোগ থাকে যেমন  সর্দি-কাশি, ইনফ্লুয়েঞ্জা ভাইরাস জ্বর,  হাম,  মাম্প্‌স,  যক্ষ্মা, জলবসন্ত, সার্স, বার্ড ফ্লু, সোয়াইন ইনফ্লুয়েঞ্জা, ডিফথেরিয়া ইত্যাদি, তাহলে হাঁচির সঙ্গে এসব রোগের অসংখ্য জীবাণু বাতাসে বেরিয়ে আসে। মুহূর্তেই এসব জীবাণু কাছের মানুষগুলোর শরীরে ঢুকে পড়তে পারে। এ ছাড়া এসব জীবাণু বাতাসে ভেসে দূরের মানুষেও ছড়াতে পারে।

রোগবিস্তার বিজ্ঞান 

হাঁচি, কাশির সময় মুখ, নাক দিয়ে যে কফের বিন্দু (ড্রপলেটস) বেরিয়ে আসে তার মধ্যেই লুকিয়ে থাকে লক্ষ কোটি জীবাণু। সুস্থ্য দেহে হাঁচি ক্ষতিকর নয়। তবে সংক্রামক ড্রপলেট যেসবের আকৃতি সাধারণত ০.৫ থেকে ০৫µm হয় তারা রোগবালাই ছড়াতে পারে। একটি হাঁচি ৪০,০০০ ড্রপলেট তৈরি করতে পারে।  । তাই রোগবিস্তার (যেমনঃ ইনফ্লুয়েঞ্জা ভাইরাস জ্বর, করোনাভাইরাস রোগ ২০১৯) প্রতিরোধ করার জন্যে হাঁচি দেয়ার সময় মুখ ঢেকে ফেলা উচিত। বাহু (কনুইয়ের উল্টো পিঠ বা তৎসংলগ্ন অংশ),রুমাল দিয়ে নাক ও মুখ ঢেকে হাঁচলে বা কাশলে রোগবিস্তারের সম্ভাবনা অনেকখানি কমে যায়। তবে হাত দিয়ে মুখ ঢেকে হাঁচি দেয়া এখন অরক্ষিত হয়ে পড়েছে।

তথ্যসূত্র 

প্রতিবর্ত ক্রিয়া
শারীরতত্ত্ব
হাঁচি
রোগের নিদর্শন ও লক্ষণ-উপসর্গ: শ্বসনতন্ত্র
শ্রিয়া সরন অভিনীত চলচ্চিত্রের তালিকা

শ্রিয়া সরন শ্রিয়া নামেও পরিচিত একজন ভারতীয় অভিনেত্রী এবং মডেল, যিনি দক্ষিণ ভারতীয়, বলিউড এবং আমেরিকান চলচ্চিত্রে অভিনয়ের জন্য পরিচিত। সরন দেরাদুনে জন্মগ্রহণ করেছিলেন এবং তার শৈশবকালের অধিকাংশ সময় হরিদ্বারে কাটিয়েছেন। ২০০১ সালে তার নৃত্য প্রশিক্ষক তাকে রেনু নাথনের প্রথম গানের ভিডিও "তিরাকতি কিউ হাওয়া"-তে উপস্থিত হওয়ার সুযোগ দিয়েছিলেন, যা বহু ভারতীয় চলচ্চিত্র নির্মাতাদের নজরে সরনকে নিয়ে এসেছিল। যদিও সরন একজন সুপরিচিত নৃত্যশিল্পী হওয়ার আকাঙ্ক্ষা করেছিলেন, তবুও তাকে মুখ্য চরিত্রে অভিনয়ের জন্য একটি প্রস্তাব দেওয়া হয়েছিল। ফলস্বরূপ ২০০১ সালের তেলুগু চলচ্চিত্র ইশতাম দিয়ে অভিনয়ে অভিষিক্ত হন সরন। তার প্রথম বাণিজ্যিকভাবে সফল চলচ্চিত্র ছিল সন্তোষম (২০০২)।

হিন্দি ও তামিল চলচ্চিত্র শিল্পে নিজের অবস্থান মজবুত করার পাশাপাশি বেশ কয়েকটি তেলুগু চলচ্চিত্রেও অভিনয় করেন তিনি। তিনি ২০০৭ সালে সেই সময়ের সর্বাধিক ব্যবসায়িক সফল তামিল চলচ্চিত্র শিবাজি-তে অভিনয় করেছিলেন। ২০০৭ সালের বলিউড চলচ্চিত্র আওয়ারাপান-এ অভিনয়ের জন্য তিনি সমালোচকদের প্রশংসাও অর্জন করেছিলেন। ২০০৮ সালে সরন আমেরিকা-ভারত সহ-প্রযোজনায় নির্মিত তার প্রথম ইংরেজি চলচ্চিত্র দ্য আদার ইন্ড অব দ্য লাইন-এ মুখ্য চরিত্রে অভিনয় করেছিলেন। তার অভিনীত উল্লেখযোগ্য চলচ্চিত্রগুলির মধ্যে রয়েছে তামিলের কন্দস্বামী (২০০৯) এবং মালয়ালমের পোক্কিরি রাজা (২০১০) প্রভৃতি - যেগুলি দক্ষিণ ভারতীয় চলচ্চিত্র জগতে তাকে একজন জনপ্রিয় অভিনেত্রী হিসাবে প্রতিষ্ঠিত করেছিল। ২০১২ সালে দীপা মেহতার পরিচালনায় ব্রিটিশ-কানাডিয়ান চলচ্চিত্র মিডনাইট'স চিলড্রেন -এ তিনি অভিনয় করেছিলেন, যেটি সালমান রুশদির একই নামে রচিত ম্যান বুকার পুরস্কার বিজয়ী উপন্যাস অবলম্বনে নির্মিত হয়েছিল, ছবিটিতে অভিনয়ের জন্য তিনি আন্তর্জাতিক সমালোচকদের প্রশংসা পেয়েছিলেন। তিনি পবিত্র (২০১৩) এবং চন্দ্র (২০১৩)-এর মতো চলচ্চিত্রে অভিনয় করে বাণিজ্যিকভাবে আরো সাফল্য অর্জন করেছিলেন। ২০১৪ সালে সমালোচকদের দ্বারা প্রশংসিত তেলুগু চলচ্চিত্র মনম-এ সরন তার অভিনয়ের জন্য প্রশংসিত হয়েছিলেন।

চলচ্চিত্রে অভিনয় ছাড়াও সৌন্দর্য এবং স্বাস্থ্য পণ্যগুলির প্রচারে সারা ভারত জুড়ে বিভিন্ন ব্র্যান্ডের প্রধিনিধি হয়েছিলেন সরন। অন্যান্য জনহিতকর কর্মকাণ্ডের মধ্যে তিনি দাতব্য প্রতিষ্ঠানের জন্য স্বেচ্ছাসেবী হয়েছিলেন। ২০১১ সালে তিনি বিশেষ চাহিদাসম্পন্ন দৃষ্টি প্রতিবন্ধীদের নিয়োগের জন্য একটি স্পা চালু করেছিলেন। তিনি সেলিব্রিটি ক্রিকেট লিগের প্রথম দুইটি মরশুমের ব্র্যান্ড প্রতিনিধিও ছিলেন।

চলচ্চিত্রের তালিকা

সঙ্গীত ভিডিও

তথ্যসূত্র

বহিঃসংযোগ 

ভারতীয় চলচ্চিত্র তালিকা
অভিনেত্রীদের চলচ্চিত্র তালিকা
আইরিন ডান

আইরিন ডান  ডিএইচএস (জন্ম আইরিন ম্যারি ডান, ২০ ডিসেম্বর ১৮৯৮ - ৪ সেপ্টেম্বর ১৯৯০) ছিলেন একজন মার্কিন অভিনেত্রী ও গায়িকা। তিনি হলিউডের স্বর্ণযুগে্র চলচ্চিত্রে অভিনয় করতেন। তিনি হাস্যরসাত্মক চলচ্চিত্রে অভিনয়ের জন্য অধিক পরিচিত হলেও তিনি বিভিন্ন ধরনের চলচ্চিত্রে কাজ করেন।

ডানের হলিউডে অভিষেক ঘটে সঙ্গীতধর্মী লেদারনেকিং (১৯৩০) চলচ্চিত্রে অভিনয়ের মধ্য দিয়ে। এরপর তিনি সফল সঙ্গীতধর্মী চলচ্চিত্র শো বোট (১৯৩৬)-এও অভিনয় করেন। তিনি মোট ৪২টি চলচ্চিত্রে অভিনয় করেন এবং পাঁচবার শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন, কিন্তু কোন পুরস্কার পাননি, তাই তিনি একাডেমি পুরস্কারের অন্যতম অবহেলিত অভিনেত্রী হিসেবে খ্যাত। তার একাডেমি পুরস্কারের মনোনীত চলচ্চিত্রগুলো হল পশ্চিমা নাট্যধর্মী সিমারন (১৯৩১), স্ক্রুবল হাস্যরসাত্মক থিওডোরা গোজ ওয়াইল্ড (১৯৩৬), ও দি অফুল ট্রুথ (১৯৩৭), প্রণয়ধর্মী লাভ অ্যাফেয়ার (১৯৩৯), এবং নাট্যধর্মী আই রিমেম্বার মামা (১৯৪৮)। তিনি তার সময়ের ২৫ জন শীর্ষ পারিশ্রমিক গ্রহীতা অভিনয়শিল্পীর একজন ছিলেন।

প্রারম্ভিক জীবন 
আইরিন ম্যারি ডান ১৮৯৮ সালের ২০শে ডিসেম্বর কেন্টাকি অঙ্গরাজ্যের লুইসভিলের ৫০৭ ইস্ট গ্রে স্ট্রিটে জন্মগ্রহণ করেন। তার পিতা জোসেফ জন ডান (১৮৬৩-১৯১৩) একজন আইরিশ-মার্কিন ইঞ্জিনের নৌকার প্রকৌশলী ও পরিদর্শক ছিলেন, যিনি মার্কিন যুক্তরাষ্ট্র সরকারের হয়ে কাজ করতেন। তার মাতা অ্যাডিলেড অ্যান্টোয়ানেট ডান (বিবাহপূর্ব হেনরি, ১৮৭১-১৯৩৬) কনসার্ট পিয়ানোবাদক ও সঙ্গীত শিক্ষক ছিলেন। তিনি কেন্টাকির নিউপোর্টে জন্মগ্রহণকারী জার্মান বংশোদ্ভূত ছিলেন। আইরিন তার পিতামাতার দ্বিতীয় সন্তান ও দ্বিতীয় কন্যা। তার বড় বোন (জ. ১৮৯৭) তার জন্মের কিছুদিন পরই মারা যায়। তার চার্লস (১৯০১-১৯৮১) নামে এক ছোট ভাই ছিল। তার পিতার বদলির চাকরির কারণে তাদের পরিবার কেন্টাকি ও সেন্ট লুইসে বসবাস করে। আইরিনের যখন ১৪ বছর বয়স, তখন তার পিতা ১৯১৩ সালের এপ্রিলে যকৃতের জটিলতায় মারা যান।

মৃত্যু 
ডান ১৯৯০ সালের ৪ঠা সেপ্টেম্বর ৯১ বছর বয়সে তার হোমবি হিলসের বাড়িতে মৃত্যুবরণ করেন। চারদিন পর তাকে পূর্ব লস অ্যাঞ্জেলেসের ক্যালভারি সেমেটারিতে তার স্বামীর সমাধির পাশে সমাহিত করা হয়। মৃত্যুর পূর্বে এক বছর ধরে তিনি অসুস্থ ছিলেন এবং এক মাস পূর্বে শয্যাশায়ী হয়ে পড়েন। অন্ত্যেষ্টিক্রিয়ায় ঘনিষ্ঠজনেরা উপস্থিত ছিলেন এবং তারকাদের মধ্যে একমাত্র তার পারিবারিক বন্ধু লরেট্টা ইয়াংকে অংশগ্রহণ করার অনুমতি দেওয়া হয়েছিল। তার ব্যক্তিগত কাগজপত্র সাউদার্ন ক্যালিফোর্নিয়া বিশ্ববিদ্যালয়ে সংরক্ষণ করে রাখা হয়েছে।

টীকা

তথ্যসূত্র

বহিঃসংযোগ 

 
 
 
 
 

১৮৯৮-এ জন্ম
১৯৯০-এ মৃত্যু
২০শ শতাব্দীর মার্কিন অভিনেত্রী
২০শ শতাব্দীর মার্কিন গায়িকা
আইরিশ বংশোদ্ভূত মার্কিন ব্যক্তি
জার্মান বংশোদ্ভূত মার্কিন ব্যক্তি
ওয়েবস্টার বিশ্ববিদ্যালয়ের প্রাক্তন শিক্ষার্থী
কেন্টাকির অভিনেত্রী
কেন্টাকির সঙ্গীতশিল্পী
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
মার্কিন বেতার অভিনেত্রী
মার্কিন মঞ্চ অভিনেত্রী
মার্কিন রোমান ক্যাথলিক
মার্কিন সোপ্রানো
আরকেও পিকচার্সের চুক্তিবদ্ধ শিল্পী
এপিক রেকর্ডসের শিল্পী
কলাম্বিয়া রেকর্ডসের শিল্পী
ডেকা রেকর্ডসের শিল্পী
ব্রান্সউইক রেকর্ডসের শিল্পী
মেট্রো-গোল্ডউইন-মেয়ারের চুক্তিবদ্ধ শিল্পী
কেনেডি সেন্টার সম্মাননা প্রাপক
বিশ্ব মশা দিবস

বিশ্ব মশা দিবস বা বিশ্ব মশক দিবস প্রতিবছর ২০শে আগস্ট পালিত একটি দিবস। ২০শে আগস্ট 'মশা দিবস' পালন করা হয় মূলত চিকিৎসক রোনাল্ড রসের আবিষ্কারকে সম্মান জানানোর জন্য। ১৮৯৭ সালের ২০শে আগস্ট চিকিৎসক রোনাল্ড রস অ্যানোফিলিস মশা বাহিত ম্যালেরিয়া রোগের কারণ আবিষ্কার করেছিলেন। পরবর্তীকালে তিনি এই আবিষ্কারের জন্য 'নোবেল' পুরস্কারে ভূষিত হয়েছিলেন।

১৯৩০-এর দশক থেকে দিবসটি পালিত হয়ে আসছে। যুক্তরাজ্যের লন্ডন স্কুল অব হাইজিন অ্যান্ড ট্রপিক্যাল মেডিসিন দিবসটি প্রথম পালন করা শুরু করে।

বিভিন্ন ভয়াবহ অসুখের মধ্যে মশা বাহিত ম্যালেরিয়া, ডেঙ্গু উল্লেখযোগ্য। তাই ম্যালেরিয়া, ডেঙ্গু ইত্যাদি মশাবাহিত রোগের ক্ষতিকর প্রভাব সম্পর্কে জনসাধারণকে বিশেষভাবে সচেতন করার জন্য এই দিন সারা বিশ্ব জুড়ে পালিত হয়। মশা বাহিত রোগ থেকে সাবধান হওয়ার জন্য, সতর্কতামূলক ব্যবস্থা নেওয়ার জন্য এই দিনে সমগ্র বিশ্ব জুড়ে বেশ কিছু সচেতনতামূলক কর্মসূচি পালন করা হয়।

তথ্যসূত্র

আগস্ট উদ্‌যাপন
সংস্কৃতিতে কীটপতঙ্গ
আবদুল মান্নান হাওলাদার

আবদুল মান্নান হাওলাদার বাংলাদেশের বরিশাল জেলার রাজনীতিবিদ, আইনজীবী, মুক্তিযুদ্ধের সংগঠক ও তৎকালীন বরিশাল-৫ আসনে সংসদ সদস্য ছিলেন।

প্রাথমিক জীবন 
আবদুল মান্নান হাওলাদার বরিশাল জেলার আগৈলঝাড়া উপজেলার চারবাড়িয়া গ্রামে জন্মগ্রহণ করেন। তার পিতা হাশেম হাওলাদার।

রাজনৈতিক জীবন 
আবদুল মান্নান হাওলাদার বরিশাল জেলার মুক্তিযুদ্ধের সংগঠক ও আইনজীবী ছিলেন। তিনি বরিশাল জেলা আইনজীবী সমিতির প্রাক্তন সভাপতি ও বরিশাল জেলার প্রাক্তন পাবলিক প্রসিকিউটর (পিপি) ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন বরিশাল-৫ আসন থেকে সংসদ সদস্য নির্বাচিত হন।

মৃত্যু 
আবদুল মান্নান হাওলাদার ৫ অক্টোবর ২০১৫ সালে বরিশালের শের-ই-বাংলা মেডিকেল হাসপাতালে মৃত্যুবরণ করেন।

তথ্যসূত্র 

জন্মের বছর অনুপস্থিত
২০১৫-এ মৃত্যু
বরিশাল জেলার রাজনীতিবিদ
বাংলাদেশ আওয়ামী লীগের রাজনীতিবিদ
প্রথম জাতীয় সংসদ সদস্য
বাংলাদেশের স্বাধীনতা যুদ্ধে জড়িত ব্যক্তি
বরিশাল জেলার আইনজীবী
বাংলাদেশ কৃষক শ্রমিক আওয়ামী লীগের রাজনীতিবিদ
২০শ শতাব্দীর বাংলাদেশী আইনজীবী
আনোয়ার হোসেন চৌধুরী

আনোয়ার হোসেন চৌধুরী বাংলাদেশ সেনাবাহিনীর অবসরপ্রাপ্ত ব্রিগেডিয়ার জেনারেল, বরিশাল জেলার রাজনীতিবিদ ও বরিশাল-৬ আসনের সাবেক সংসদ সদস্য।

প্রাথমিক জীবন 
আনোয়ার হোসেন চৌধুরী বরিশাল জেলায় জন্মগ্রহণ করেন।

রাজনৈতিক জীবন 
আনোয়ার হোসেন চৌধুরী বাংলাদেশ সেনাবাহিনীর অবসরপ্রাপ্ত ব্রিগেডিয়ার জেনারেল। তিনি ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে বরিশাল-৬ আসন থেকে সংসদ সদস্য নির্বাচিত হন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
বরিশাল জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
বাংলাদেশ সেনাবাহিনীর জেনারেল
আব্দুর রশিদ খান

আব্দুর রশিদ খান বাংলাদেশের বরিশাল জেলার রাজনীতিবিদ ও বরিশাল-৬ আসনের সাবেক সংসদ সদস্য।

প্রাথমিক জীবন 
আব্দুর রশিদ খান বরিশাল জেলায় জন্মগ্রহণ করেন।

রাজনৈতিক জীবন 
আব্দুর রশিদ খান বাংলাদেশ জাতীয়তাবাদী দলের সাবেক কেন্দ্রীয় সাংগঠনিক সম্পাদক। তিনি বিএনপি থেকে বাংলাদেশ আওয়ামী লীগে যোগ দিয়ে বহিষ্কৃৃত হয়ে বিকল্পধারা হয়ে আবার বাংলাদেশ জাতীয়তাবাদী দলে ফিরে আসেন।

পঞ্চম জাতীয় সংসদের বরিশাল-৬ আসনের সংসদ সদস্য সাবেক শিক্ষা প্রতিমন্ত্রী ইউনুস খানের মৃত্যুতে ১৯৯৪ সালের উপনির্বাচনে তিনি সংসদ সদস্য নির্বাচিত হয়েছিলেন।

১২ জুন ১৯৯৬ সালের সপ্তম জাতীয় সংসদ নির্বাচনে তিনি বাংলাদেশ জাতীয়তাবাদী দলের প্রার্থী হিসেবে ও ২০০৮ সালের নবম জাতীয় সংসদ নির্বাচনে বিকল্পধারার প্রার্থী হিসেবে বরিশাল-৬ আসনে পরাজিত হয়েছিলেন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
বরিশাল জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
পঞ্চম জাতীয় সংসদ সদস্য
লে মোন্দে লিবার্তায়ার

Samsh Tabrez
 (Re - Tired King Of Dark Knight™)
 Spamming Commissioner | Since - 2015
 
 Details : 2014 - 2020

ইতিহাস এবং প্রোফাইল 
লে মন্দে লিবার্তায়ার ১৯৫৪ সালের অক্টোবরে মাসিক ম্যাগাজিন হিসাবে প্রথম প্রকাশিত হয়েছিল।  লে লিবার্তায়ার নামে আরেকটি প্রকাশনা যা ১৮৯৫ সালে সেবাস্তিয়ান ফিউয়ার এবং লুইস মিশেল ফ্রান্সে চালু করেছিলেন।  ৬ অক্টোবর ১৯৭৭ এ এটি সাপ্তাহিক হিসাবে পরিবর্তন করা হয়।  ম্যাগাজিনটি নৈরাজ্যবাদী ফেডারেশন প্রকাশ করেছে। 

লে মন্দে লিবার্তায়ার আলজেরিয়ার যুদ্ধে ফ্রান্সের জড়িত থাকা সমর্থন করেনি।

তথ্যসূত্র

বহিঃসংযোগ 
 দাপ্তরিক ওয়েবসাইট

ফ্রান্সের সংবাদপত্র
ফরাসি ভাষার ম্যাগাজিন
১৯৫৪-এ প্রতিষ্ঠিত ম্যাগাজিন
পপি দেবী

পপি দেবী (poppy goddess) নামটি প্রায়ই একটি বৃহৎ নারী মূর্তিকাকে আখ্যায়িত করতে ব্যবহৃত হয়, যার ক্রিটের গাজিতে প্রাসাদোত্তর পর্যায়ের একটি মন্দিরে (স্যাংকচুয়ারি) (LM III, খ্রিস্টপূর্ব ১৪০০-১১০০ অব্দ) আবিষ্কৃত হয়। এটি এখন হেরাক্লিয়ন আর্কিওলজিকাল মিউজিয়ামে সংরক্ষিত রয়েছে। পোড়ামাটির মূর্তিকাটি তার মাথার উপর হাত দিয়ে ওপিয়াম পপি বা পোস্ত গাছের বীজ বা পোস্ত তুলে ধরেছেন, এবং মূর্তিকাটি  একটি মিনোয়ান দেবীকে উপস্থাপন করে বলে মনে করা হয়।

এই সময়কালে, ক্রিট দ্বীপের উপর, বিশেষত দ্বীপটির শিল্পের উপর মাইসিনীয় প্রভাব প্রবল ছিল, যা দেখায় যে খ্রিস্টপূর্ব ১৪৫০ অব্দে মাইসিনীয় আক্রমণের পরে ক্রিট মাইসিনীয় জগতের একটি প্রদেশের চেয়েও কিছুটা বেশিতেই পরিণত হয়েছিল। মিনোয়ান মৃৎশিল্পের মূর্তিকাগুলি পূর্বের পর্যায়গুলোর মতই যথারীতি কেবল প্রাসাদ-মন্দিরসমূহেই (স্যাংকচুয়ারি) নয়, একই সাথে গণ-মন্দিরেও (স্যাংকচুয়ারি) পাওয়া গিয়েছিল। উত্থিত হস্তের এই দেবীর মাটির মূর্তিকাগুলো নসস, গৌর্নিয়া, মিরটসের দ্বি-কুঠারের (ডাবল এক্স) মন্দিরে (শ্রাইন), এবং গোরটিস এবং প্রিনিয়াসের মন্দিরেও (স্যাংকচুয়ারি) পাওয়া গেছে। মূর্তিকাগুলোর মাথায় বিভিন্ন ধর্মীয় চিহ্ন রয়েছে যেমন পবিত্রকরণের (কনসেক্রেশন) শিং, মুকুট বা টায়রা, পাখি এবং আফিম পপিগুলির বীজ বা পোস্তদানা। পপি দেবী হিসাবে জনপ্রিয় নারী মূর্তিকাটি সম্ভবত ঘুম বা মৃত্যুর আনয়নকারী দেবীর প্রতিনিধিত্ব করে।

গাজিতে পাওয়া মূর্তিকাগুলো মিনোয়ান ক্রিটে পূর্বে প্রস্তুতকৃত যেকোনও মূর্তিকার তুলনায় বড়, এবং এগুলো অত্যন্ত শৈলীকৃত উপায়ে পদ্ধতিতে উপস্থাপিত করা হয়। দেহগুলি অনমনীয়, স্কার্টগুলির সাধারণ মোচকাকৃতির, এবং অঙ্গভঙ্গি স্টেরিওটাইপ অনুসরণ করে উপস্থাপিত হয়েছে।

ধর্মীয় তাৎপর্য 
মূর্তিতাত্ত্বিক ব্যাখ্যাকারীরা অনুমান করেন যে, মূর্তিকাটির এভাবে হস্ত উত্তোলন করে দাঁড়ানো এবং দর্শনার্থীদের নিকট স্থির দৃষ্টিতে তাকানোর বিষয়টি নির্দেশ করে মূর্তিকাটি একজন দেবীর, আর এবং মুক্ত হস্তে বা খোলা হাতে উত্থিত হাত দেবীর এপিফ্যানি অঙ্গভঙ্গিকে (মানুষের কাছে দেবদেবীর প্রকাশের অঙ্গভঙ্গি) নির্দেশ করে। এটা সম্ভব যে দেবী এখানে অভিবাদন করছেন, বা আশীর্বাদ দিচ্ছেন, বা প্রার্থনা করছেন, আবার মূর্তিকাটি দেবীর মানব রূপে পৃথিবীতে উপস্থিত হবার প্রতীকও হতে পারে। 

গ্রেকো-রোমান পুরাণে মৃতদের উদ্দেশ্যে নৈবেদ্য হিসাবে পপি এর উল্লেখ করা হয়েছিল।   রবার্ট গ্রেভস মনে করতেন, গ্রেকো-রোমান পুরাণে পপির চিত্রায়ন এবং ব্যবহারের একটি দ্বিতীয় অর্থ রয়েছে, যা উজ্জ্বল লাল (স্কারলেট) রং এর প্রতীকবাদ, এবং এটি মৃত্যু পর পুনরুত্থানের প্রতিশ্রুতিকে নির্দেশ করে, সেই সাথে দেবী দেমেতেরের প্রতীক ছিল পপি। থিওক্রিটাসের মতে, গ্রিকদের জন্য দেমেতের একজন পপি দেবী ছিলেন, যিনি দুই হাত দিয়ে ফসলের গোছা এবং পপি ধারণ করতেন (Idyll vii ১৫৭)।

কার্ল কেরেনি বলেন, পপি ক্রিটীয় কাল্টের সাথে সংযুক্ত ছিল, সেটা সনাতন গ্রিসের (ক্লাসিকাল গ্রিস) এলিউসিনীয় রহস্যবাদে প্রবাহিত হয়: "মনে হয় যে মহান মাতৃদেবী যিনি রিয়া ও দেমেতের নাম বহন করেন, তিনি তার ক্রিটীয় কাল্ট থেকে পপিকে এলিউসিসে নিয়ে এসেছিলেন, এবং এটি প্রায় নিশ্চিত যে ক্রিটীয় কাল্ট জগতে পপি থেকে আফিম তৈরি করা হত।"

ব্রিটিশ শ্রেণীবিদ এবং পণ্ডিত, জেন এলেন হ্যারিসনও মনে করেন, মূর্তিকার হাতে গুচ্ছকৃত পপি গাছ মিনোয়ান বা ক্রিটীয় "দেবদেবীর মা"-কে ইঙ্গিত করে।

আরো দেখুন 

 দেমেতের 
 ম্যাগনা ডিয়া 
 পপি (উদ্ভিদ) 
 এলিউসিনীয় রহস্যবাদ

তথ্যসূত্র

বহিঃস্থ সূত্র 

 মেকন (পোস্ত): থিয়ো প্রকল্প

মিনোয়ান ধর্ম
মিনোয়ান সভ্যতা
প্রত্নতাত্ত্বিক নিদর্শন
প্রত্নতত্ত্ব
মিনোয়ান শিল্প
দেবীর ভাস্কর্য
ইউনুস খান (রাজনীতিবিদ)

ইউনুস খান বাংলাদেশের বরিশাল জেলার রাজনীতিবিদ, বরিশাল-৬ আসনের সংসদ সদস্য ও শিক্ষা মন্ত্রণালয়ের প্রতিমন্ত্রী ছিলেন।

প্রাথমিক জীবন 
ইউনুস খান বরিশাল জেলায় জন্মগ্রহণ করেন।

রাজনৈতিক জীবন 
ইউনুস খান শিক্ষা মন্ত্রণালয়ের প্রতিমন্ত্রী ছিলেন। তিনি ১৯৯১ সালের পঞ্চম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে বরিশাল-৬ আসন থেকে সংসদ সদস্য নির্বাচিত হয়েছিলেন।

তথ্যসূত্র 

১৯৯৪-এ মৃত্যু
জন্মের বছর অনুপস্থিত
বরিশাল জেলার রাজনীতিবিদ
বাংলাদেশের সাবেক প্রতিমন্ত্রী
বাংলাদেশ জাতীয়তাবাদী দলের রাজনীতিবিদ
পঞ্চম জাতীয় সংসদ সদস্য
বাংলাদেশ আওয়ামী লীগের রাজনীতিবিদ
ইউনুস খান (দ্ব্যর্থতা নিরসন)

ইউনুস খান বলতে যাদেরকে বোঝানো হতে পারে;

 ইউনুস খান –পাকিস্তানি আন্তর্জাতিক ক্রিকেটার।
 ইউনুস খান (রাজনীতিবিদ) –বরিশাল-৬ আসনের সংসদ সদস্য ও শিক্ষা মন্ত্রণালয়ের প্রতিমন্ত্রী ছিলেন।

আরও দেখুন 
 ইউনুস আহমেদ –পাকিস্তানি ক্রিকেটার।
 ইউনুস আলী সরকার –বাংলাদেশী রাজনীতিবিদ এবং গাইবান্ধা-৩ আসনের সংসদ সদস্য ছিলেন।
টি এম সুন্দররাজন

টি এম সুন্দররাজন (১৯২২-২০১৩) ভারতের তামিল চলচ্চিত্র জগতের একজন নামকরা গায়ক ছিলেন। পঞ্চাশের দশকে কর্মজীবন শুরু করা সুন্দররাজন মনয়ঙ্গত সুব্রমণিয়ন বিশ্বনাথনের সুর করা প্রায় সাড়ে চারশো চলচ্চিত্রে গান গেয়েছেন ১৯৭০-এর দশক পর্যন্ত, তন্মধ্যে তামিল ছাড়াও তেলুগু, কন্নড় এবং মালয়ালম ভাষার চলচ্চিত্রও ছিলো তবে ওগুলো মনয়ঙ্গত সুব্রমণিয়ন বিশ্বনাথনের সুর করা ছিলোনা, তার সুর করা শুধু তামিল গান ছিলো। তামিল চলচ্চিত্র জগতের মহানায়ক শিবাজি গণেশন এবং এমজিআরের চলচ্চিত্রে সুন্দররাজন গান গাইতেন এবং জনপ্রিয়তা অর্জন করতেন। সুন্দররাজনের সহ-শিল্পী হিসেবে এল আর ঈশ্বরী, পি সুশীলা এবং এস জনকী থাকতেন যারাও খ্যাতিমান সঙ্গীত শিল্পী ছিলেন সেই আগেকার যুগের। তিনি দক্ষিণ ভারতের প্রায় সব ভাষায় গাইলেও মূলত তামিল ভাষার গানই বেশি গেয়েছেন।

তার পুরোনাম ছিলো তোগুলাবা মিনাচ্চি আইয়ানগর সুন্দররাজন, ১৯২২ সালে মাদুরাইতে জন্ম নেওয়া এই মহীয়ান শিল্পী ১৯৪৬ সালে ২৪ বছর বয়সে বিয়ে করেছিলেন সুমিত্রা নামের এক কিশোরীকে, এবং তাদের ছয় ছেলেমেয়ে ছিলো। ২০১৩ সালে ৯১ বছর বয়সে বার্ধ্যকজনিত কারণে পরলোক গমন করেন এই কালজয়ী কণ্ঠশিল্পী।

তথ্যসূত্র

বহিঃসংযোগ
 

ভারতীয় সঙ্গীতশিল্পী
ভারতীয় নেপথ্য গায়ক
ভারতীয় গায়ক
২০শ শতাব্দীর ভারতীয় গায়ক
ভারতীয় তামিল ব্যক্তি
তামিল নেপথ্য সঙ্গীতশিল্পী
তামিল ভাষার সঙ্গীতশিল্পী
তামিল সঙ্গীতশিল্পী
১৯২২-এ জন্ম
২০১৩-এ মৃত্যু
শিল্পকলায় পদ্মশ্রী প্রাপক
তামিলনাড়ুর সঙ্গীতশিল্পী
ভারতীয় শাস্ত্রীয় সঙ্গীতে পুরুষ গায়ক
২০শ শতাব্দীর ভারতীয় অভিনেতা
২১শ শতাব্দীর ভারতীয় অভিনেতা
তামিলনাড়ু রাজ্য চলচ্চিত্র পুরস্কার বিজয়ী
তামিল চলচ্চিত্র অভিনেতা
আবদুল কাহির আল জুরজানি

আবু বকর আবদুল কাহির ইবনে আবদুর রহমান ইবনে মুহাম্মাদ ইবনে আল জুরজানি (১০০৮-১০৭৮ বা ১০৮১ খ্রিঃ [৪০০ – ৪৭১ বা ৪৭৪ হিজরি]) যিনি "নাহুভি" (আরবি ব্যকরণবিদ) নামে পরিচিত। তিনি ছিলেন আরবি ভাষার ইরানি প্রখ্যাত ব্যকরণবিদ। যিনি সংক্ষিপ্ত ভাবে আল জুরজানি নামে অধিক পরিচিত।

নাম ও জন্ম 
আল জুরজানির নাম আবু বকর আবদুল কাহির, উপনাম আবুল বারাকাত। তার পিতার নাম ছিলো আবদুর রহমান ইবনে মুহাম্মাদ। আল জুরজানি তিনি তাবারিস্তানের অন্তর্গত জুরজানে জন্ম গ্রহণ করেন। তিনি তার জন্মস্থান জুরজানি নামে সারা বিশ্বে জনপ্রিয়তা লাভ করেন।

শিক্ষা-দীক্ষা 
আবদুল কাহির আল জুরজানি তার জন্মস্থান জুরজানেই অবস্থান করে শুধুমাত্র বিখ্যাত আবু আলি ফারেসি ভাগিনা মুহাম্মাদ ইবনে হুসাইন আন নাহবী-র নিকট জ্ঞান অর্জন করেন।

লেখকের বৈশিষ্ট্য 
আরবী ভাষার মৌলিক শাস্ত্রীয় গবেষণায় তিনি অপ্রতিদন্দ্বী ছিলেন। চিন্তার সূক্ষ্মতা, গবেষণার মৌলিকতা ও বিষয়ের গূঢ়মর্মতায় তিনি ছিলেন গবেষক। আরবি ভাষার অলংকার শাস্ত্র “ইলমুল মায়ানী” তে তার বিশেষ অবদান ছিলো। তিনি সর্বপ্রথম তিনি ইলমুল মায়ানির উল্লেখযোগ্য অংশ “মাজায” এর প্রকারভেদ আবিষ্কার করেন। আরবি ভাষাবিদ তাকে “ইলমুল বায়ান” এর আবিষ্কারক বলে আখ্যায়িত করেছেন। ধর্মীয় আকীদাতাগত ভাবে তিনি আহলে সুন্নাত ওয়াল জামাআতের আশআরী মতবাদ গ্রহণ করেছিলেন। আর মাযহাবগতভাবে ছিলেন শাফেয়ীর মতাবলম্বী।

রচনাবলী 
তিনি বহু কিতাবাদী রচনা করেন। তন্মধ্যে উল্লেখ্যযোগ্য হল-
 ইযাজুল কুরআন
 তাফসীরুল জুরজানী
 দালায়িলুল ইযাজ
 আল উমদাহ
 মিয়াতু আমেল
 আসারুল বালাগাত

মৃত্যু 
আল জুরজানি ৪৭১ মতান্তরে ৪৭৪ হিজরীতে পরোলোক গমন করেন।

তথ্যসূত্র 

ধর্মীয় লেখক
১০০০-এর দশকে জন্ম
১০৭৮-এ মৃত্যু
ইরানি আরবি লেখক
ইরানি ব্যাকরণবিদ
মোকিম হোসাইন হাওলাদার

মোকিম হোসাইন হাওলাদার বাংলাদেশের ঝালকাঠি জেলার রাজনীতিবিদ, মুক্তিযুদ্ধা ও তৎকালীন বরিশাল-৬ (বাকেরগঞ্জ-৬) আসনের সাবেক সংসদ সদস্য।

প্রাথমিক জীবন 
মোকিম হোসাইন হাওলাদার বরিশালের ঝালকাঠি জেলার নলছিটি উপজেলার মোল্লারহাট ইউনিয়নে জন্মগ্রহণ করেন।

রাজনৈতিক জীবন 
মোকিম হোসাইন হাওলাদার মুক্তিযুদ্ধের সংগঠক ছিলেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন বরিশাল-৬ (বাকেরগঞ্জ-৬) আসন থেকে সংসদ সদস্য নির্বাচিত হন। তিনি মৃত্যুবরণ করেছেন।

তথ্যসূত্র 

জন্মের বছর অনুপস্থিত
মৃত্যুর সাল অনুপস্থিত
ঝালকাঠি জেলার রাজনীতিবিদ
বাংলাদেশ আওয়ামী লীগের রাজনীতিবিদ
প্রথম জাতীয় সংসদ সদস্য
বাংলাদেশের স্বাধীনতা যুদ্ধে জড়িত ব্যক্তি
জীবিত ব্যক্তি
বাংলাদেশ কৃষক শ্রমিক আওয়ামী লীগের রাজনীতিবিদ
সিরাজুল হক মন্টু

সিরাজুল হক মন্টু বাংলাদেশের বরিশাল জেলার রাজনীতিবিদ ও তৎকালীন বরিশাল-৬ (বাকেরগঞ্জ-৬) আসনের সাবেক সংসদ সদস্য।

প্রাথমিক জীবন 
সিরাজুল হক মন্টু বরিশাল জেলার মুলাদীর পাতারচর গ্রামে জন্মগ্রহণ করেন।

রাজনৈতিক জীবন 
সিরাজুল হক মন্টু গণপ্রজাতন্ত্রী বাংলাদেশ সরকারের সাবেক বস্ত্র প্রতিমন্ত্রী ছিলেন। তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন বরিশাল-৬ (বাকেরগঞ্জ-৬) আসন থেকে সংসদ সদস্য নির্বাচিত হয়েছিলেন। তিনি মৃত্যুবরণ করেছেন।

তথ্যসূত্র 

জন্মের বছর অনুপস্থিত
মৃত্যুর সাল অনুপস্থিত
বরিশাল জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
দ্বিতীয় জাতীয় সংসদ সদস্য
বাংলাদেশের সাবেক প্রতিমন্ত্রী
জীবিত ব্যক্তি
নেহা ওবেরয়

নেহা ওবেরয় একজন ভারতীয় অভিনেত্রী, যিনি টলিউড এবং বলিউড চলচ্চিত্রে অভিনয় করেছেন।

ব্যক্তিগত জীবন 
নেহা চলচ্চিত্রনির্মাতা ধরম ওবেরয়ের কন্যা এবং পরিচালক সঞ্জয় গুপ্তের ভাগ্নী। তিনি ২০১০ সালের ১৪ ডিসেম্বর ভারতীয় হীরা ব্যবসায়ী বিশাল শাহকে বিয়ে করেছিলেন।

কর্মজীবন 
তিনি বলিউডের চলচ্চিত্র দশ কাহানিয়া, ইএমআই এবং উডস্টক ভিলা-তে অভিনয় করেছিলেন।

নেহা অভিনীত চলচ্চিত্রগুলির মধ্যে উল্লেখযোগ্য তেলুগু ব্লকবাস্টার বালু এবিসিডিইএফজি এবং বলিউড চলচ্চিতে দশ কাহানিয়া। উডস্টক ভিলা-তে তার ভূমিকা সমালোচকদের প্রশংসা অর্জন করেছিল, তবে চলচ্চিত্রটি বক্স অফিসে সফলতা অর্জনে ব্যর্থ হয়েছিল।

নেহা আন্তর্জাতিক চলচ্চিত্র ও টেলিভিশন ক্লাবের এশিয়ান একাডেমি অব ফিল্ম অ্যান্ড টেলিভিশন, নয়ডা-এর সদস্য।

চলচ্চিত্রের তালিকা 

 আসমান (২০০৯) 
 উডস্টক ভিলা (২০০৮) 
 ইএমআই (২০০৮) 
 দশ কাহানিয়া (২০০৭) 
 ব্রহ্মাস্ত্রম (২০০৬) 
 বালু এবিসিডিইএফজি (২০০৫)

পুরস্কার 

 শ্রেষ্ঠ সহায়ক অভিনেত্রী বিভাগে ফিল্মফেয়ার পুরস্কার (তেলুগু) - বালু (২০০৫)

তথ্যসূত্র

বহিঃসংযোগ 

 

জন্মের বছর অনুপস্থিত (জীবিত ব্যক্তি)
তেলুগু চলচ্চিত্র অভিনেত্রী
মুম্বইয়ের অভিনেত্রী
ফিল্মফেয়ার পুরস্কার দক্ষিণ বিজয়ী
জীবিত ব্যক্তি
২১শ শতাব্দীর ভারতীয় অভিনেত্রী
হিন্দি চলচ্চিত্র অভিনেত্রী
ভারতীয় চলচ্চিত্র অভিনেত্রী
শ্বেতা ভরদ্বাজ

শ্বেতা ভরদ্বাজ (জন্ম: ৩০ সেপ্টেম্বর ১৯৮৫) একজন ভারতীয় অভিনেত্রী।

প্রারম্ভিক জীবন 
শ্বেতা ভরদ্বাজ ভারতের দিল্লিতে জন্মগ্রহণ করেন এবং সেখানেই বেড়ে উঠেন। তিনি মিশন ইস্তানবুল চলচ্চিত্র দিয়ে অভিনয়ে আত্মপ্রকাশ করেছিলেন।

চলচ্চিত্রের তালিকা

তথ্যসূত্র

বহিঃসংযোগ 

 

ভারতীয় চলচ্চিত্র অভিনেত্রী
২১শ শতাব্দীর ভারতীয় অভিনেত্রী
তেলুগু চলচ্চিত্র অভিনেত্রী
হিন্দি চলচ্চিত্র অভিনেত্রী
১৯৮৫-এ জন্ম
জীবিত ব্যক্তি
মুম্বইয়ের নারী মডেল
মুম্বইয়ের অভিনেত্রী
ভারতীয় মডেল